Diari Oficial de la Generalitat Valenciana


Sumari del DOGV 7476, del 02-03-2015 (2015/1826)

DECRET 28/2015, de 27 de febrer, del Consell, pel qual s'autoritza la implantació d'ensenyaments universitaris oficials de grau en la Universitat Miguel Hernández d'Elx.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7476

Data del DOGV
:   02-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1826


Data del document
:   27-02-2015

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 28/2015, de 27 de febrer, del Consell, pel qual s'autoritza la implantació d'ensenyaments universitaris oficials de grau en la Universitat Miguel Hernández d'Elx. [2015/1826]  
La Universitat Miguel Hernández d'Elx ha sol·licitat autorització per a implantar els ensenyaments universitaris oficials de Grau en Negocis Internacionals/International Business, en el centre adscrit Escola Superior de Gestió Comercial i Màrqueting (ESIC-València), així com que el Grau en Comunicació Audiovisual, ja autoritzat pel Decret 184/2010, de 5 de novembre, del Consell, en el centre adscrit Centre d'Ensenyament Superior Ciutat de la Llum d'Alacant, s'adscriga a la Facultat de Ciències Socials i Jurídiques de la Universitat Miguel Hernández d'Elx, per quedar extingit el dit centre.  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 2 de juliol de 2014.  
L'Agència Valenciana d'Avaluació i Prospectiva (AVAP) ha emés els informes preceptius.  
El pla d'estudis de Grau en Comunicació Audiovisual ha sigut modificat amb l'informe favorable de l'Agència Nacional d'Avaluació de la Qualitat i Acreditació (ANECA), per a impartir-lo en la Universitat Miguel Hernández. El pla d'estudis de Grau en Negocis Internacionals/International Business ha sigut verificat pel Consell d'Universitats.  
  
Per això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 27 de febrer de 2015,  
  
  
DECRETE  
  
Article 1. Autorització d'ensenyaments  
S'autoritza la Universitat Miguel Hernández d'Elx perquè implante, en el curs 2014-2015, els ensenyaments conduents a l'obtenció del títol oficial de Grau en Negocis Internacionals/International Business, en el centre adscrit Escola Superior de Gestió Comercial i Màrqueting (ESIC-València), i el Grau en Comunicació Audiovisual, en la Facultat de Ciències Socials i Jurídiques de la Universitat Miguel Hernández d'Elx.  
  
Article 2. Inscripció en el registre i efectes  
El Ministeri d'Educació, Cultura i Esport s'assabentarà de la present autorització, a l'efecte que aquell eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Publicació dels plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, el rector de la universitat, una vegada que el Govern haja aprovat el caràcter oficial del títol, ordenarà la publicació dels plans d'estudis en el Boletín Oficial del Estado i en el Diari Oficial de la Comunitat Valenciana.  
  
Article 4. Renovació de l'acreditació dels títols de grau  
Abans del transcurs de sis anys, a comptar a partir de la data de la seua verificació inicial o des de l'última acreditació, els títols universitaris oficials de grau hauran de renovar l'acreditació, en els termes establits en els articles 24, apartat 2, i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 5. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació del gasto  
La implantació i desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atesa amb els mitjans personals i materials de la Universitat Miguel Hernández d'Elx.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i l'execució del present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 27 de febrer de 2015  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET